Tanítási tervezet

Alapadatok

**Az óra időpontja:** 2015. október 15. 9:00

**Iskola megnevezése:** ELTE Trefort Ágoston Gyakorló Gimnázium

**Iskola címe:** 1088 Budapest, Trefort u. 8.

**Évfolyam:** 7. évfolyam

**Osztály:** 7/C

**Tanít:** Horváth Attila

**Témakör megnevezése:** Afrika

**Tanítási egység címe:** **Afrika földrajzának összefoglalása 1.**

**Az óra típusa:** ismereteket összefoglaló, rendszerező óra

Tantervi követelmények

A tanítási óra oktatási céljai

* Rendszerezni Afrika megismert tájait és határait
* Rendszerezni Afrika kapcsán megismert éghajlatokat és jellemzőit
* Rendszerezni Afrika növény- és állatvilágát
* Rendszerezni Afrika vízfolyásaihoz megismert jellemzőket
* Rendszerezni és tovább mélyíteni Afrika regionális földrajzához kapcsolódó ismereteket

A tanítási óra képzési, fejlesztési céljai

* Közösségi nevelés: egymás meghallgatása, odafigyelés a másikra
* Feladatokban való aktív részvétel elősegítése
* Csoportmunkában való részvétel, egyéni rész vállalása a feladatokon belül

Tanítási óra nevelési céljai

* Az eddig tanultak rendszerezése
* Az összefüggések megértésének fejlesztése
* Szövegalkotás fejlesztése
* Önálló gondolkodás fejlesztése

Oktatási követelmények

Fogalmak

 Megerősítendő általános fogalmak:

* + trópusi övezet, alacsony- és magas légnyomású öv, állandó szél, passzátszél, egyenlítői éghajlat, esőerdő, szavanna éghajlat, erdős, ligetes, füves szavanna, trópusi sivatagi éghajlat, oázis, övezetesség, mediterrán éghajlat, keménylombú erdő, lefolyástalan terület
	+ kapás földművelés, ültetvényes gazdálkodás, nomád pásztorkodás, túllegeltetés, kőolaj, földgáz, gyémánt, aranyérc, vízerőmű, fejlődő országok

Megerősítendő egyedi fogalmak:

* + Gibraltári-szoros, Szuezi-csatorna, Vörös-tenger, Indiai-óceán, Atlanti-óceán, Madagaszkár, Guineai-öböl
	+ Magas-Afrika, Atlasz-hegység, Eurázsiai-hegységrendszer, Etióp-magasföld, Kelet-afrikai-magasföld, Dél-afrikai-magasföld, Alacsony-Afrika, Szahara, Szudán, Guineai-öböl partvidéke, Kongó-medence
	+ Nílus, Kongó, Niger, Zambézi, Tanganyika-tó, Viktória-tó
	+ Száhel-övezet

Folyamatok

* + Túllegeltetés
	+ Elsivatagosodás

Összefüggések

* + Éghajlat – természetes növénytakaró kapcsolata
	+ Domborzat – éghajlat – növénytakaró övezetessége
	+ A termelési módszerek és a termelési eredmények összefüggése
	+ Gazdasági függőség – tőkehiány – ipari elmaradottság

Főbb tanulói tevékenységek

* + Szövegértés
	+ Rendszerezés
	+ Atlaszhasználat
	+ Képértelmezés

Az óra felépítése

|  |  |  |  |  |  |
| --- | --- | --- | --- | --- | --- |
| Idő | Az óra menete | Didaktikai mozzanat | Módszer | Munkaforma | Eszköz |
| **1’** | **Az óra szervezése:** jelentések, adminisztráció |
| **0,5’** | - *Minden padsorba kiosztok egy-egy borítékot, melyben földrajzi neveket tartalmazó névkártyákat találtok. Padsoronként közösen dolgozva készítsetek három csoportot a névkártyákból.* | Feladat kijelölés | Tanári közlés |  |  |
| **0,5’** | Borítékok kiosztása padsoronként | CsoportbeosztásSegédanyagok kiosztása | Segédanyagok kiosztása tanár által |  | BorítékNévkártyák |
| **3’** | Csoportok önálló munkavégzése tanári segítséggel és irányítással | Csoportmunka tanári menedzse­lésselAlkalmazó rögzítés | Csoportmunka | Csoportmunka | BorítékNévkártyákAtlasz |
| **2’** | *Hogyan csoportosítottátok a névkártyákat? Beszéljük meg!**Miket osztottatok az egyes csoportokba?*Csoportok: Afrika határai, Magas-Afrika tájai, Alacsony-Afrika tájai | Szóbeli megbeszélés | Tanulói közlés  | Megbeszélés |  |
| **1’** | - *Volt-e, aki más csoportosítást alkalmazott?*Eltérő csoportosítás megbeszélése. | Szóbeli megbeszélés | Tanulói közlés  | Megbeszélés |  |
| **1’** | * + *Következő feladathoz padsoronként adok egy-egy képet. Beszéljétek meg, hogy a képen látható tájhoz mely éghajlatot tudnátok az Afrikában megismertek közül társítani? Ezt írjátok le a füzetetekbe!*
	+ *A kép mellé adok néhány elemzési szempontot is külön kis kártyákon, amiket osszatok fel egymás közt, és mindenki egy-egy választott szempont alapján elemezze a képet! Az elemzést a füzetetekben készítsétek el!*
	+ *Osszátok el egymás között, hogy ki melyik szempontot vagy szempontokat dolgozza ki!*
 | Feladat kijelölés | Tanári közlés |  |  |
| **0,5’** | Képek és kártyák kiosztása padsoronként | Segédanyagok kiosztása | Segédanyagok kiosztása tanár által |  | FényképekInstrukció kártyák |
| **4’** | Csoportok önálló munkavégzése tanári segítséggel és irányítással | Csoportmunka tanári menedzse­lésselAlkalmazó rögzítés | Csoportmunka | Csoportmunka | FényképekInstrukció kártyákFüzetAtlasz |

|  |  |  |  |  |  |
| --- | --- | --- | --- | --- | --- |
| **4x4’** | A kiosztott képek kivetítése.*- A kivetített kép mely padsorokban található? Milyen éghajlatot tudtatok a képhez társítani?*Az elemzési szempontok megbeszélése az egy padsorban ülő diákok válaszai alapján.*- Hova helyeztétek el Afrikán belül? Milyen tájakat tudtatok idesorolni?**- Hogyan jellemeztétek ezt az éghajlatot?**- Hogyan jellemeztétek a képhez kapcsolódó terület élővilágát?* *- Hogyan jellemeztétek a vízfolyásokat?* Válaszok megbeszéléseAz aktuális kép után több éghajlat diagram kivetítése egy dián. Egy másik, a képhez tartozó padsorból a diagramok közül a tárgyalt éghajlathoz tartozó kiválasztása.- *A kivetített éghajlat diagramok közül melyik tartozik szerintetek az előbb megbeszélt diagramhoz? Mi alapján választottátok ki?*A válaszok megbeszélése, hozzá kapcsolódóan a diagram elemzése. Mind a négy kép megbeszélése. | Szóbeli megbeszélés | Tanulói közlés  | Megbeszélés | A képeket és a diagramokat tartalmazó prezentáció |
| **1’** | - *A következő feladathoz kaptok 8-8 darab kártyát padsoronként, melyen Afrika egyes országainak a körvonalát látjátok.* - *A feladat összetett, egyrészt az atlaszotok segítségével állapítsátok meg, melyek ezek az országok! Emellett csoportosítsátok is az országokat Fekete- és Fehér-Afrika országai szerint. A kártyák sorszámozottak, így két halmazba rendezve le tudjátok írni a kártya sorszámát és az országok nevét a füzetetekbe.*  | Feladat kijelölés | Tanári közlés |  | Országok körvonalát tartalmazó kártyák |
| **0,5’** | Képek és kártyák kiosztása padsoronként | Segédanyagok kiosztása | Segédanyagok kiosztása tanár által |  | Országok körvonalait tartalmazó kártyák |
| **4’** | Csoportok önálló munkavégzése tanári segítséggel és irányítással | Csoportmunka tanári menedzse­lésselAlkalmazó rögzítés | Csoportmunka | Csoportmunka | Országok körvonalait tartalmazó kártyák FüzetAtlasz |
| **3’** | - *Hány országot helyeztetek el az egyes csoportokba?* Válaszok megbeszélése. Fekete-Afrikához 5 ország, Fehér-Afrikához 3 ország tartozik a kártyák alapján.- *Melyek ezek az országok?* Mindkét kategóriába tartozó országok megbeszélése egy-egy padsor tanulói révén. Az eltérő csoportosítások megbeszélése. | Szóbeli megbeszélés | Tanulói közlés  | Megbeszélés |  |
| **4’** | Egy fekete-afrikai ország jellemzése.- *Mely padsor szeretne egy fekete-afrikai országot jellemezni? Válasszatok egy szóvivőt a csoportotokból és egy fekete-afrikai országot a kártyák közül! A padtársak segíthetnek a szóvivőjüknek a jellemzésben.**- Hogyan jellemeznéd ezt az országot?* Jellemzési szempontok: gazdag vagy szegény ország-e, ásványkincsek, ipar, mezőgazdaság, turizmus - látnivalók. | Feladat kijelölésCsoportmunka tanári menedzse­lésselAlkalmazó rögzítés | Tanári közlésTanulói közlés | Csoportmunka |  |
| **4’** | Egy fehér-afrikai ország jellemzése.*- Mely padsor szeretne egy fehér-afrikai országot jellemezni? Válasszatok ti is egy szóvivőt a csoportotokból és egy fehér-afrikai országot a kártyák közül. A padtársak most is segíthetnek a szóvivőjüknek a jellemzésben.**- Hogyan jellemeznéd ezt az országot?* Jellemzési szempontokkal segítés: gazdag vagy szegény ország-e, ásványkincsek, ipar, mezőgazdaság, turizmus-látnivalók. | Feladat kijelölésCsoportmunka tanári menedzse­lésselAlkalmazó rögzítés | Tanári közlésTanulói közlés | Csoportmunka |  |
| **1’** | **Az óra befejezése** |
|  | A megtanulandó anyagrész kijelölése a tankönyvből | Feladat kijelölés | Tanári közlés |  | Tankönyv |

Szemléltető és munkaeszközök

Afrika tájai és határai – névkártyák

* 12 darab boríték névkártyákkal
* Névkártyákon szereplő földrajzi nevek:

Gibraltári-szoros, Földközi-tenger, Szuezi-csatorna, Atlanti-óceán, Indiai-óceán, Szahara, Szudán, Száhel, Guineai-öböl partvidéke, Kongó-medence, Namíb-sivatag, Etióp-magasföld, Kelet-afrikai-magasföld, Dél-afrikai-magasföld, Atlasz

Afrika éghajlata – képek és instrukciókártyák

* + 12 darab fénykép, 4 kategóriából, kategóriánként több azonos szerepel
	+ Az 5 fénykép kategória éghajlattípusai: egyenlítői, szavanna, trópusi sivatagi, mediterrán éghajlat
	+ Instrukciókártyákon szereplő instrukciók:
		- Helyezd el Afrikán belül a képen látható területet. Az Egyenlítőhöz képest hogyan helyezkedik el? Mely ismert tájakat tudod idesorolni?
		- Elemezd a képhez kapcsolódó éghajlatot! Hány évszakot tudsz elkülöníteni? Hogyan jellemeznéd a hőmérsékletet és a csapadék mennyiségét az egyes évszakok kapcsán?
		- Jellemezd a kép alapján a terület növényzetét!
		- Jellemezd a képen látott területhez kapcsolódóan a terület vízfolyásait! Milyen lehet a vízjárásuk, vízhozamuk?
	+ A képek ismertetése a 4.3 pontban.

Afrika éghajlata – képek és éghajlatdiagramok

|  |  |
| --- | --- |
| Dia sorszáma | Tartalma |
| 1. | Címdia |
| 2. |  |
| 3, 5, 7, 9 |  |
| 4 |  |
| 6 |  |
| 8 |  |

Afrika országai – országok körvonalait tartalmazó kártyák

* Csoportonként 8-8 kártya, melyek az országok körvonalait tartalmazzák:
	+ Fehér-Afrikához tartozó kártyák: Egyiptom, Algéria, Líbia
	+ Fekete-Afrikához tartozó kártyák: Angola, Tanzánia, Namíbia, Nigéria, Elefántcsontpart